Die wêreld in foto’s – 31 Julie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Wasbeerwelpie word vasgehou tydens ŉ aanbieding in die Debrecen-dieretuin in Debrecen, Hongarye. Die welpie word met ŉ bottel gevoed in plaas van deur sy ma. (Foto: Zsolt Czegledi, AP) Perde hardloop in hulle stoet in Wehrheim naby Frankfurt, Duitsland. (Foto: Michael Probst, AP) ŉ Joernalis gebruik ŉ selfoon om die bilaterale ontmoeting tussen Colombia se president, Iván Duque, en Sjinese president Xi Jinping by die Great Hall of the People in Beijing vas te lê. (Foto: Andy Wong, AP) ŉ Roos lê op die treinspoor van die hoofstasie op die plek waar ŉ agtjarige seun deur ŉ man gestamp en deur die trein omgery is. (Foto: Arne Dedert, AP) ŉ Vrou loop deur vloedwater buitekant Dales Café en die Cakery-winkel ná swaar reën wat oornag in Yorkshire, Engeland, geval het. Baie dele van die streek het die afgelope 24 uur reën gehad, met die voorspelling van nog reën. (Foto: Danny Lawson, AP)